CELEX: 31989D0030
Language: el
Date: 1988-12-21 00:00:00
Title: Απόφαση της Επιτροπής της 21ης Δεκεμβρίου 1988 σχετικά με τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 328/88 του Συμβουλίου για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα ( πρόγραμμα Resider )

Avis juridique important

|

31989D0030

Απόφαση της Επιτροπής της 21ης Δεκεμβρίου 1988 σχετικά με τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 328/88 του Συμβουλίου για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα ( πρόγραμμα Resider )  

Επίσημη Εφημερίδα αριθ. L 014 της 18/01/1989 σ. 0040 - 0040

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 21ης Δεκεμβρίου 1988  σχετικά με τις περιοχές που αναφέρονται στο άρθρο 3 παράγραφος 2 του κανονισμού (ΕΟΚ) αριθ. 328/88 του Συμβουλίου για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα (πρόγραμμα Resider)  (Το κείμενο στη γερμανική γλώσσα είναι το μόνο αυθεντικό)  (89/30/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 328/88 του Συμβουλίου της 2ας Φεβρουαρίου 1988 για τη θέσπιση κοινοτικού προγράμματος για τη μετατροπή των βιομηχανικών ζωνών σιδήρου και χάλυβα (πρόγραμμα Resider) (1), και ιδιαίτερα το άρθρο 3 παράγραφος 2,  Εκτιμώντας:  ότι το άρθρο 3 παράγραφος 2 του κανονισμού (ΕΟΚ) αριθ. 328/88 προβλέπει ότι το κοινοτικό πρόγραμμα εφαρμόζεται για περιοχές που πληρούν τα κριτήρια του άρθρου 3 παράγραφος 1 και τα κατώτατα όρια του άρθρου 4 παράγραφος 1 του κανονισμού αυτού·  ότι πρέπει το ενδιαφερόμενο κράτος μέλος να υποβάλει αίτηση για τις περιοχές στις οποίες μπορεί να εφαρμοστεί το κοινοτικό πρόγραμμα, η Ομοσπονδιακή Δημοκρατία της Γερμανίας υπέβαλε σχετική αίτηση για την κεντρική περιοχή του Άνω Παλατινάτου·  ότι η περιοχή αυτή πληροί τα ανωτέρω αναφερόμενα κριτήρια,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η κεντρική περιοχή του Άνω Παλατινάτου στην Ομοσπονδιακή Δημοκρατία της Γερμανίας πληροί τα κριτήρια του άρθρου 3 παράγραφος 1 και τα κατώτατα όρια του άρθρου 4 παράγραφος 1 του κανονισμού (ΕΟΚ) αριθ. 328/88. Ως εκ τούτου, το κοινοτικό πρόγραμμα που θεσπίστηκε με τον κανονισμό αυτό εφαρμόζεται στην περιοχή αυτή.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Βρυξέλλες, 21 Δεκεμβρίου 1988.  Για την Επιτροπή  Peter SCHMIDHUBER  Μέλος της Επιτροπής  (1) ΕΕ αριθ. L 33 της 5. 2. 1988, σ. 1.